## Д О К Л А Д

**ЗА СЪСТОЯНИЕТО НА ЗЕМЕДЕЛИЕТО И**

**ДЕЙНОСТТА НА ОД “ЗЕМЕДЕЛИЕ” ГРАД КЪРДЖАЛИ**

**ЗА ПЕРИОДА 01.01.2018 год.** – **31.12. 2018 год.**

***ОБЩА АГРОХАРАКТЕРИСТИКА НА ОБЛАСТ КЪРДЖАЛИ ЗА ПЕРИОДА***

***01.01.2018 г. – 31.12.2018 г.***

**Област Кърджали** е една от 28-те [области на България](https://bg.wikipedia.org/wiki/%D0%9E%D0%B1%D0%BB%D0%B0%D1%81%D1%82%D0%B8_%D0%BD%D0%B0_%D0%91%D1%8A%D0%BB%D0%B3%D0%B0%D1%80%D0%B8%D1%8F). Заема площ 3 209,1 km2 и има население 149 661 души (по експресни данни от преброяване 2011). Тя граничи на запад със Смолянска област, на север с Хасковска и пловдивска област, на юг и югоизток с държавната граница на страната с Република Гърция. В административно-териториалните граници на Област Кърджали са включени 7 общини – Ардино, Джебел, Кирково, Крумовград, Кърджали Момчилград и Черноочене, като общият брой на населените места е 470, от които градовете са едва 5 – [Кърджали](https://bg.wikipedia.org/wiki/%D0%9A%D1%8A%D1%80%D0%B4%D0%B6%D0%B0%D0%BB%D0%B8), [Момчилград](https://bg.wikipedia.org/wiki/%D0%9C%D0%BE%D0%BC%D1%87%D0%B8%D0%BB%D0%B3%D1%80%D0%B0%D0%B4), [Крумовград](https://bg.wikipedia.org/wiki/%D0%9A%D1%80%D1%83%D0%BC%D0%BE%D0%B2%D0%B3%D1%80%D0%B0%D0%B4), [Ардино](https://bg.wikipedia.org/wiki/%D0%90%D1%80%D0%B4%D0%B8%D0%BD%D0%BE) и [Джебел](https://bg.wikipedia.org/wiki/%D0%94%D0%B6%D0%B5%D0%B1%D0%B5%D0%BB). Черноочене и Кирково са двете общини в областта, съставени изцяло от села.

**І. РАСТЕНИЕВЪДСТВО**

Преобладаващият почвен тип в област Кърджали са канелените горски почви. Срещат се също в по-малък размер кафяви горски почви, алувиални, канелено-подзолисти, делувиални и в незначителен размер други почвени типове. Най-плодородните почви са по долините на река Арда и нейните притоци и в северните части на областта на границата с Хасковска област.

На база данни от общинските служби по земеделие в област Кърджали, селскостопанския фонд на територията на областта е в размер на 1 299 246 дка, в това число по общини както следва: Ардино – 131 765 дка, Джебел – 76 326 дка, Кирково – 200 335 дка, Крумовград – 383 655 дка, Кърджали – 227 305 дка, Момчилград – 159 269 дка и Черноочене – 120 591 дка.

За стопанската 2017–2018 година в област Кърджали с есенници са засети 4850 дка, от които 4000 дка пшеница и 850дка ечемик. В таблици 1 е видно изменението на заетите площи с есенници за последните години:

***Таблица 1***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Община** | **Засети площи пшеница**  **дка** | | | | | **Засети площи ечемик**  **дка** | | | | |
| 2014 | 2015 | 2016 | 2017 | 2018 | 2014 | 2015 | 2016 | 2017 | 2018 |
| Ардино | 0 | 0 | 0 | 0 | 0 | 0 | 0 | 0 | 0 | 0 |
| Джебел | 160 | 70 | 100 | 150 | 170 | 50 | 80 | 0 | 0 | 0 |
| Кирково | 0 | 0 | 0 | 0 | 0 | 0 | 0 | 0 | 0 | 0 |
| Крумовград | 2270 | 1850 | 20500 | 1500 | 1580 | 480 | 480 | 400 | 310 | 350 |
| Кърджали | 2900 | 1555 | 1300 | 800 | 1250 | 700 | 210 | 310 | 200 | 300 |
| Момчилград | 35 | 0 | 27 | 0 | 0 | 0 | 0 | 0 | 0 | 0 |
| Черноочене | 1900 | 1500 | 1600 | 1150 | 1000 | 200 | 250 | 300 | 210 | 200 |
| **ОБЩО** | **7265** | **4975** | **5077** | **3600** | **4000** | **1430** | **1020** | **1010** | **720** | **850** |

От изнесените данни в таблицата е видно слабо увеличение на заетите площи с есенници през стопанската 2017-2018 година.

***Таблица 2-* пшеница**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Община** | **Производство**  **тона** | | | | | **Среден добив**  **кг/дка** | | | | |
| **2014** | **2015** | **2016** | **2017** | **2018** | **2014** | **2015** | **2016** | **2017** | **2018** |
| Ардино | 0 | 0 | 0 | 0 | 0 | 0 | 0 | 0 | 0 | 0 |
| Джебел | 32 | 14 | 20 | 52,5 | 26 | 200 | 200 | 200 | 350 | 153 |
| Кирково | 0 | 0 | 0 | 0 | 0 | 0 | 0 | 0 | 0 | 0 |
| Крумовград | 544.8 | 370 | 471 | 570 | 474 | 240 | 200 | 230 | 380 | 300 |
| Кърджали | 877 | 450 | 364 | 280 | 255 | 310 | 289 | 280 | 350 | 204 |
| Момчилград | 4.2 | 0 | 5 | 0 | 0 | 120 | 0 | 185 | 0 | 0 |
| Черноочене | 437 | 350 | 320 | 368 | 190 | 230 | 233 | 200 | 320 | 190 |
| **ОБЩО** | **1895** | **1184** | **1180** | **1270,5** | **1120** | **263** | **238** | **232** | **353** | **280** |

***Таблица 3 - Ечемик***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Община** | **Производство**  **тона** | | | | | **Среден добив**  **кг/дка** | | | | |
| **2014** | **2015** | **2016** | **2017** | **2018** | **2014** | **2015** | **2016** | **2017** | **2018** |
| Ардино | 0 | 0 | 0 | 0 | 0 | 0 | 0 | 0 | 0 | 0 |
| Джебел | 8.5 | 16 | 0 | 0 | 0 | 170 | 200 | 0 | 0 | 0 |
| Кирково | 0 | 0 | 0 | 0 | 0 | 0 | 0 | 0 | 0 | 0 |
| Крумовград | 120 | 106 | 104 | 86,8 | 70 | 250 | 221 | 260 | 280 | 200 |
| Кърджали | 203 | 56 | 81 | 58 | 75 | 290 | 267 | 261 | 290 | 250 |
| Момчилград | 0 | 0 | 0 | 0 | 0 | 0 | 0 | 0 | 0 | 0 |
| Черноочене | 40 | 37,5 | 63 | 52,5 | 36 | 200 | 150 | 210 | 250 | 180 |
| **ОБЩО** | **371.5** | **215.5** | **248** | **197,3** | **178.5** | **260** | **221** | **246** | **274** | **210** |

В област Кърджали посевната площ с основните пролетни култури през 2018 г. е 26562 дка. В таблица 4 са изнесени данни за последните пет години:

***Таблица 4***

|  |  |  |  |  |  |
| --- | --- | --- | --- | --- | --- |
| **Култура** | **Посевна**  **площ в дка**  **2014 г.** | **Посевна**  **площ в дка**  **2015 г.** | **Посевна**  **площ в дка**  **2016 г.** | **Посевна**  **площ в дка**  **2017 г.** | **Посевна**  **площ в дка**  **2018 г.** |
| 1. Картофи | 9470 | 8980 | 8260 | 8520 | 8105 |
| 2. Царевица за зърно | 1160 | 1250 | 1805 | 930 | 830 |
| 3. Фасул | 1190 | 1070 | 1100 | 1150 | 1050 |
| 4. Масл. слънчоглед | 1020 | 1600 | 2150 | 1590 | 2550 |
| 5. Домати | 2390 | 2640 | 2060 | 1780 | 1670 |
| 6. Пипер | 5420 | 6250 | 5960 | 5310 | 3600 |
| 7. Дини | 448 | 385 | 615 | 593 | 227 |
| 8. Пъпеши | 253 | 303 | 333 | 312 | 165 |
| 9. Ориенталски тютюн | 23534 | 15780 | 6700 | 6035 | 8365 |
| **ВСИЧКО:** | **45465** | **38778** | **28983** | **26220** | **26562** |

Видно от таблицата е, че през 2018 год. в област Кърджали площите засети пролетни култури са увеличени с 342 дка. Увеличението е основно при ориенталския тютюн - 2330 дка. Като основна причина са очакванията на хората за продължаване на прилагане на преходна национална помощ за тютюн, както също и възможна промяна в референтния период. Отчитаме 1710 дка намаление на засетите площи с пипер, както също и при картофите с 415 дка. Като основни причини за намаляването на засетите площи са: демографски/ намаляване на жителите по селата, младите хора търсят по-добри алтернативни източници на доходи/, икономически /високи разходи и ниска изкупна цена на произведената продукция/. Възможността на земеделските стопани за участие в схемите по директни плащания, както и по схемите и мерките по ПРСР доведе до промени в отглежданите култури, както също и преориентиране на стопанствата от растениевъдни към животновъдни дейности.

В таблица 5 са изнесени данните за получената продукция от пролетни култури през отчетния период:

***Таблица 5***

|  |  |  |  |
| --- | --- | --- | --- |
| **Култура** | **Засадени площи**  **дка** | **Получена продукция**  **тона** | **Среден добив**  **кг/дка** |
| **1. Пипер** |  |  |  |
| 01.12.2014 год | 5420 | 8921 | 1646 |
| 01.12.2015 год | 6250 | 9575 | 1532 |
| 01.12.2016 год | 5960 | 11431 | 1918 |
| 01.12.2017 год | 5310 | 9924 | 1869 |
| 01.12.2018 год | 3600 | 5544 | 1540 |
| **2. Домати** |  |  |  |
| 01.12.2014 год | 2390 | 1689 | 707 |
| 01.12.2015 год | 2640 | 2212 | 838 |
| 01.12.2016 год | 2060 | 1702 | 826 |
| 01.12.2017 год | 1780 | 2236 | 1256 |
| 01.12.2018 год | 1670 | 1562 | 935 |
| **3. Картофи** |  |  |  |
| 01.12.2014 год | 9470 | 10190 | 1076 |
| 01.12.2015 год | 8980 | 8684 | 967 |
| 01.12.2016 год | 8260 | 8731 | 1057 |
| 01.12.2017 год | 8520 | 10471 | 1229 |
| 01.12.2018 год | 8105 | 8356 | 1031 |
| **4. Дини** |  |  |  |
| 01.12.2014 год | 448 | 391 | 873 |
| 01.12.2015 год | 385 | 147 | 382 |
| 01.12.2016 год | 615 | 410 | 667 |
| 01.12.2017 год | 593 | 448 | 755 |
| 01.12.2018 год | 227 | 45 | 198 |
| **5. Пъпеши** |  |  |  |
| 01.12.2014 год | 253 | 101 | 399 |
| 01.12.2015 год | 303 | 88 | 290 |
| 01.12.2016 год | 333 | 165 | 494 |
| 01.12.2017 год | 312 | 99 | 316 |
| 01.12.2018 год | 165 | 63 | 380 |
| **6. Тютюн ориент** |  |  |  |
| 01.12.2014 год | 23534 | 2895 | 123 |
| 01.12.2015 год | 15780 | 1767 | 112 |
| 01.12.2016 год | 6700 | 771 | 115 |
| 01.12.2017 год | 6035 | 760 | 126 |
| 01.12.2018 год | 8365 | 1196 | 143 |
| **7. Фасул** |  |  |  |
| 01.12.2014 год | 1190 | 90 | 76 |
| 01.12.2015 год | 1070 | 72 | 67 |
| 01.12.2016 год | 1100 | 76 | 69 |
| 01.12.2017 год | 930 | 125 | 134 |
| 01.12.2018 год | 1050 | 129 | 123 |
| **8. Слънчоглед** |  |  |  |
| 01.12.2014 год | 1020 | 255 | 250 |
| 01.12.2015 год | 1600 | 186 | 116 |
| 01.12.2016 год | 2150 | 273 | 127 |
| 01.12.2017 год | 1590 | 293 | 184 |
| 01.12.2018 год | 2550 | 395 | 155 |
| **9. Царевица** |  |  |  |
| 01.12.2014 год | 1116 | 314 | 281 |
| 01.12.2015 год | 1250 | 340 | 272 |
| 01.12.2016 год | 1805 | 542 | 300 |
| 01.12.2017 год | 1150 | 429 | 373 |
| 01.12.2018 год | 830 | 293 | 353 |

При анализ на получените средни добиви могат да се разграничат два фактора, които оказват влияние върху тях:

- климатичен – изминалата стопанска година бе сравнително благоприятна по отношение на агроекологичния фон;

- култура на земеделие – производителите от областта по финансови причини или от липса на професионализъм, пренебрегват някои от основните моменти – прилагане на правилен сеитбооборот, избор на подходящ сортов състав, система на почвообработка, балансирано торене и т.н., което естествено се отразява на крайния резултат.

В област Кърджали се развива екстензивно земеделие - многобройни дребни частни стопанства, които обработват малки по размер площи и произвеждат продукция с висока себестойност. Характерно за производителите от областта е, че работят със собствени средства. Липсата на земеделски кооперации, групи производители и арендатори, както и наличието на голям брой наследници на имоти и липса на делби между тях правят невъзможен процеса по комасация на земеделските земи в региона.

През 2018г. в жътвата са участвали 14 бр. зърнокомбайни от наличните 30бр. От наличните общо 59 6р сламопреси в областта в кампанията участваха 30 броя, което прави 51%.

В пролетната кампания са участвали 940 броя колесни трактори (76% от наличните), тракторни плугове – 526 броя (84 % от наличните), дискови брани – 64 броя (95% от наличните), култиватори – 96 броя, (97% от наличните).

През стопанската 2018/2019 г. , процедура по създаване на масиви за ползване на земеделски земи и изготвяне на споразумения между собственици и/или ползватели е проведена на територията на **3 общини** - община Крумовград, община Кърджали и община Черноочене.

Проведени са общо 40 бр. заседания на комисиите по чл. 37в, ал. 1 на които са присъствали собственици, ползватели и други заинтересовани лица. За всяко заседание на комисиите по чл. 37, ал. е съставен протокол.

Желание за участие в споразумение за заявили **общо 66** **бр. собственици и/или ползватели**. Сключените доброволни споразумения за ползване са **33 бр.** с **обща площ 26027.673 дка.** Изготвени са **7 бр. проекти** на разпределение на масивите за ползване с **обща площ 469.033 дка.**

За територията на област Кърджали са издадени **общо 40 бр. заповеди** по реда на чл. 37в, ал. 4 от ЗСПЗЗ. Площ на включените имоти по чл. 37в, ал.3, т. 2 **е общо 26496.706 дка.**

На основание чл.3, ал. 4 от Устройствения правилник на областните дирекции „Земеделие“, чл. 37в, ал. 4 от ЗСПЗЗ, във връзка с чл. 37в, ал. 16 от ЗСПЗЗ и изтекъл едномесечен срок за приемане на решение от Общински съвет – Черноочене по искане на директора на ОД „Земеделие“ за предоставяне за ползване на имотите – полски пътища, включени в заповедта са издадени заповеди за 12 землища на територията на община Черноочене.

Издадени са и **3 бр. заповеди** за прекратяване процедурата изготвяне на споразумения между собственици и/или ползватели за създаване на масиви за ползване на земеделски земи.

Изготвени са искания до кметовете на съответните общини за предоставяне на имотите – полски пътища, включени в масивите за ползване по чл.37в, ал.4 от ЗСПЗЗ.

**ІІ. ЖИВОТНОВЪДСТВО**

Животновъдството е основен поминък на земеделските стопани от Кърджалийска област. Отглеждат се предимно крави за мляко и месо, добре развито е и овцевъдството. По брой говеда областта се нарежда на второ място в страната.

На територията на област Кърджали към 01.01.2019 г. се отглеждат следните видове и брой животни, както и птици по данни, предоставени от общинските служби по земеделие.

***Таблица 6***

|  |  |  |  |  |  |  |
| --- | --- | --- | --- | --- | --- | --- |
| Видове животни | Мярка | 2014г. | 2015г. | 2016г. | 2017г. | 2018г. |
| 1. Говеда | Бр. | 51805 | 51343 | 69651 | 71884 | 68994 |
| В т. ч. крави | Бр. | 38224 | 38210 | 55720 | 57500 | 55195 |
| 2. Овце | Бр. | 94520 | 80887 | 96570 | 90543 | 87162 |
| В т. ч. овце–майки | Бр. | 72028 | 72032 | 93000 | 82 000 | 78445 |
| 3. Кози | Бр. | 6466 | 5554 | 7458 | 7250 | 7188 |
| В т. ч. кози–майки | Бр. | 4611 | 4594 | 6800 | 6500 | 6550 |
| 4. Свине | Бр. | - | - | - |  |  |
| В т. ч. свине–майки | Бр. | - | - | - |  |  |
| 5. Птици | хил. бр. | 260.5 | 260,8 | 286,00 | 177, 000 | 285.00 |
| В т. ч. кокошки–носачки | хил. бр | 245.1 | 245,3 |  | 160,0 | 280.00 |
| бройлери | хил. бр. | 3.8 | - | - |  |  |
| 6. Зайци | Бр. | 1009 | 212 | 1524 | 2626 | 2551 |
| В т. ч. зайкини | Бр. | 1009 | 212 | 1524 | 2626 | 2551 |
| 7. Пчелни семейства | Бр. | 15644 | 15603 | 16677 | 16000 | 15421 |

От изнесените данни през 2018 год. е видно намаление при броя на говедата, в т.ч. крави, при овцете и козите. Схемите и мерките по директни плащания, както също и ПРСР, оказват влияние на броя на животните.

Говедовъдството в областта е раздробено. Преобладават стопанствата, в които се отглеждат 1 – 2 крави от смесена порода. Като основна причина за намаляване на броя на говедата са ниските изкупни цени на млякото.

Овцевъдството в нашия регион е традиционен отрасъл. Има създадени две сдружения на овцевъдите. Проблемите пред отрасъла са високите цени на фуражите и ниските изкупни цени на живите агнета.

Многобройните дребни фермери работят изолирано един от друг. На този етап не е осъзната необходимостта от обединение на усилията им във фермерски общности за съвместно отстояване на интересите им.

На територията на областта има създаден областен консултативен съвет по животновъдство. Целите на областния консултативен съвет са:

1. Проблемите в сектор животновъдство да се решават на областно ниво.
2. Да се информират животновъдите за новостите в сектора. /отдаването на пасища и мери от ОПФ и ДПФ, схеми и мерки за подпомагане.
3. Законодателни инициативи предложения.

4. Допълнителни срещи с друг институции / Развъдни организации, изп. Агенция по селекция и репродукция в животновъдството.

Перспективи за развитие на животновъдството:

- осъвременяване на генетичния потенциал в областта с елитни и висококачествени животни;

- уедряване на дребните животновъдни ферми и създаване на пазарно-ориентирани животновъдни стопанства – механизирани, с автоматизирано производство, което води до минимални разходи и високо качество на произвежданата продукция;

- обособяване на говедовъдството в оптимални по размер стокови стада, с цел задоволяване със собствени суровини на по-голяма част от преработвателните предприятия в областта и поевтиняване на предлаганата продукция, както и повишаване надеждността на ветеринарно-санитарния контрол и запазване здравето на потребителя;

- приоритетно развитие на овцевъдството, козевъдството и пчеларството, поради наличие на подходящи условия в планинските райони на областта.

**ІІІ. РЕГИСТРАЦИЯ НА ЗЕМЕДЕЛСКИ СТОПАНИ**

През 2018г. поддържането на Регистъра на земеделските стопани обхвана следните дейности:

* Набиране и актуализиране на информация за земеделските стопани и за дейността им с цел подпомагане на земеделието;
* Поддържане на информационна система за регистъра на областно и централно ниво;
* Предоставяне на списък с регистрираните земеделски стопани на Агенцията по заетостта;
* Във връзка с предоставяне на кредити и субсидии от ДФ „Земеделие” стопаните актуализират данните си в Регистъра, като отразяват всяка промяна, попълвайки анкетни формуляри.

През отчетният период бе създадена добра организация от ОДЗ Кърджали и общинските служби, относно уведомяване на всички регистрирани земеделски стопани в областта за предстоящата кампания по пререгистрация.

Регистрираните земеделски стопани в област Кърджали през 2018 г. са **8527 бр**., като се наблюдава увеличение спрямо предходната година с **441 бр.**

***Таблица 7***

|  |  |  |  |  |  |
| --- | --- | --- | --- | --- | --- |
| **Регистрирани земеделски стопани в област Кърджали** | | | | | |
| 2013г. | 2014г. | 2015г. | 2016г. | 2017г. | 2018г. |
| **5024** | **5153** | **7085** | **7497** | **8086** | **8527** |

В таблица 8 е видно разпределението на регистрираните земеделски стопани на територията на област Кърджали:

***Таблица 8***

|  |  |  |  |
| --- | --- | --- | --- |
| **№** | **ОСЗ** | **Бр. землища на територията на общината** | **Бр. регистрирани земеделски стопани Наредба3/1999**  **2018г.** |
| **1** | **Ардино** | **52** | **499** |
| **2** | **Джебел** | **48** | **510** |
| **3** | **Кирково** | **73** | **1499** |
| **4** | **Крумовград** | **80** | **1487** |
| **5** | **Кърджали** | **118** | **2556** |
| **6** | **Момчилград** | **49** | **1313** |
| **7** | **Черноочене** | **51** | **663** |
|  | **Общо** | **471** | **8527** |

През периода 01.01.2018г. – 31.12.2018г. са извършена проверки и издадени удостоверения в размер на 3191 бр., по искания на НАП, НОИ, частни и държавни съдебни изпълнителя, съд и др. институции.

В таблица 9 и 10 е представена информация за регистрираните тютюнопроизводители по общини в базата на тютюнопроизводители през 2017г. и 2018г. Видно е увеличение с 1169 бр. тютюнопроизводители. Като основна причина са очакванията на хората за продължаване на прилагане на преходна национална помощ за тютюн, както също и възможна промяна в референтния период.

***Таблица 9***

|  |  |  |  |  |  |
| --- | --- | --- | --- | --- | --- |
| Регистрирани тютнопроизводители през 2018г. | | | | | |
| в базата на тютюнопроизводителите | | | | | |
| Област | Община | Брой тютюнопрозводители | Площ имоти | Площ по | Количество |
|  |  |  | /дка/ | договор/дка/ | тютюн по договор/кг/ |
| Кърджали | Ардино | 1 | 1 | 2 | 220 |
| Кърджали | Джебел | 15 | 60 | 60 | 8440 |
| Кърджали | Кирково | 511 | 2886 | 2610 | 432770 |
| Кърджали | Крумовград | 1046 | 5520 | 5027 | 755030 |
| Кърджали | Кърджали | 48 | 213 | 211 | 30485 |
| Кърджали | Момчилград | 21 | 105 | 106 | 14960 |
| Кърджали | Черноочене | 116 | 792 | 697 | 98910 |
| **Общо** |  | **1758** | **9577** | **8713** | **1 340 815** |

***Таблица 10***

|  |  |  |  |  |  |
| --- | --- | --- | --- | --- | --- |
| Регистрирани тютюнопроизводители през 2017г. | | | | | |
| в базата на тютюнопроизводителите | | | | | |
| Област | Община | Брой тютюнопроизводители | Площ имоти | Площ по | Количество |
|  |  |  | /дка/ | договор/дка/ | тютюн по договор/кг/ |
| Кърджали | Ардино | 1 | 3 | 3 | 450 |
| Кърджали | Джебел | 7 | 31 | 30 | 4050 |
| Кърджали | Кирково | 171 | 1180 | 1018 | 164 480 |
| Кърджали | Крумовград | 260 | 1490 | 1353 | 206 375 |
| Кърджали | Кърджали | 29 | 114 | 109 | 15 740 |
| Кърджали | Момчилград | 16 | 85 | 84 | 11 650 |
| Кърджали | Черноочене | 105 | 646 | 572 | 81 670 |
| **Общо** |  | **589** | **3549** | **3169** | **484 415** |

**ІV. КАМПАНИЯ ПО РЕГИСТРИРАНЕ НА ЗАЯВЛЕНИЯ ПО СХЕМИ И МЕРКИ ЗА ДИРЕКТИ ПЛАЩАНИЯ ПРЕЗ 2018 г.**

От гледна точка на обезпечение на цялостния процес, относно специалисти, техника и консумативи за предстоящата кампания бе извършено следното:

* С оглед на добрата организация във всяка общинска служба се определиха помещенията за регистрация и подаване на заявление за подпомагане;
* Определиха се също така и служителите, които ще участват в цялостния процес;
* След извършена профилактика наличната техника бе проверена и подготвена за работа;
* Осигуриха се необходимите консумативи, съобразно нуждите на всяка ОСЗ;
* Архивните досиета бяха проверени и подготвени;
* Проведоха се опреснителни курсове за работа с ИСАК, а новоназначените служители преминаха успешно курс на обучение, проведен от представители на ОДЗ.

В област Кърджали Кампания 2018г. протече изключително активно. Броят на регистрираните заявления общо за областта е 15 923 бр., което е с 373 заявления по-малко спрямо 2017 г. В таблица 11 са посочени приетите заявления по общини.

***Таблица 11***

|  |  |  |
| --- | --- | --- |
| Община | Бр.приети заявления за подпомагане 2017 г. | Бр.приети заявления за подпомагане 2018 г. |
| Ардино | 689 | 656 |
| Джебел | 872 | 861 |
| Кирково | 4414 | 4314 |
| Крумовград | 4242 | 4165 |
| Кърджали | 2785 | 2730 |
| Момчилград | 1608 | 1553 |
| Черноочене | 1686 | 1644 |
| Общо | 16296 | 15923 |

В таблица 12 са представени най-често заявяваните култури по схемата за едино плащане на площ:

***Таблица 12***

|  |  |  |  |
| --- | --- | --- | --- |
| **Схема** | **Култура** | **Площ ха** | **Заявл. Бр.** |
| СЕПП | Постоянни или временни пасища за паша на животни (пасища и мери за паша) | 12287,03 | 2071 |
| СЕПП | Ливади за косене | 1721,83 | 1113 |
| СЕПП | Постоянно затревени площи поддържани в състояние, годно за паша или косене | 917,49 | 498 |
| СЕПП | люцерна | 870,18 | 623 |
| СЕПП | мека пшеница-зимна | 351,58 | 99 |
| СЕПП | ПЛОЩИ С УГАРИ | 224,57 | 109 |
| СЕПП | тютюн | 209,69 | 356 |
| СЕПП | пипер на открито | 194,63 | 248 |
| СЕПП | сливи | 192,1 | 154 |
| СЕПП | орехи | 155,39 | 137 |
| СЕПП | слънчоглед | 144,71 | 47 |
| СЕПП | череши | 116,28 | 108 |
| СЕПП | детелина | 89,69 | 28 |
| СЕПП | домати на открито | 79,51 | 81 |
| СЕПП | ечемик-зимен | 58,09 | 32 |
| СЕПП | ябълки | 33,16 | 48 |
| СЕПП | овес - пролетен | 30,79 | 80 |
| СЕПП | царевица за зърно | 26,17 | 72 |
| СЕПП | КАРТОФИ | 23,08 | 105 |
| СЕПП | просо | 22,02 | 5 |
| СЕПП | Винени лозя | 19,72 | 12 |
| СЕПП | Десертни лозя | 17,66 | 26 |

**V. АГРАРНО РАЗВИТИЕ**

Във връзка с изпълнение на Стратегията за развитие на млечното животновъдство и подобряване качеството на суровото краве мляко в област Кърджали към 18.02.2019г. одобрените изкупвачи на сурово краве, овче, козе и биволско мляко съгласно чл.55д, ал.4 от Закона за прилагане на общата организация на пазарите на земеделски продукти на европейския съюз в цялата област са 10 бр. (4 бр. в община Ардино, 1 бр. в община Джебел, 1 бр. в община Момчилград, 2 бр. в община Кирково и 1 бр. в община Кърджали), млекопреработвателните предприятия в региона са 8 бр., а действащите кланиците са четири.

Сектора на пчеларството се характеризира с повишен интерес от страна на местните пчелари. Създаденото пчеларско дружество “Акация” работи много активно и поддържа тесни контакти с областна дирекция ”Земеделие” гр. Кърджали.

В ОДЗ Кърджали се поддържа регистър на елитните и племенни пчелни майки и отводки. До настоящия момент стопанствата са две – в с. Рът общ. Джебел и с. Седловина, общ. Кърджали с общ брой пчелни семейства – 410 бр.

В изпълнение на заповед № РД09-78/08.02.2018г. на министъра на земеделието и храните, със заповед № РД-11-86/12.03.2018г. на директора на областна дирекция „Земеделие” гр. Кърджали бе назначена областна експертна комисия за провеждане на обследвания на площите със земеделски култури. Комисията извърши пълно обследване - на 100% от заетите площи с есенни култури в землищата на с. Странджево, с. Поточница, с. Морянци, с. Котлари, с. Бряговец общ. Крумовград, с.Миладиново, с. Рудина, с. Сестринско общ. Кърджали, с.Пчеларово, общ. Черноочене. В обследването участие взеха представители на ОДЗ Кърджали, ОДВХ-отдел КХ, ОД на ДФЗ-РТИ и ОСЗ за съответните общини. Обект на обследване са 6 бр. стопанства по предварително изготвен поименен списък. За всяко наблюдавано стопанства е попълнен отделен наблюдателен лист. Всички посеви в област Кърджали бяха в добро състояние.

В периода 01.01.2018г. – 31.12.2018г. бяха постъпили 254 броя заявления от земеделски стопани за пропаднали на 100% площи засети с тютюн, пипер на открито, ябълки, пшеница, сладка царевица, вследствие нанеблагоприятни климатични условия – „Градушка”.

Експертна комисия, назначена със заповед № РД-11-86/12.03.2018 г. на директора на ОД „Земеделие” гр. Кърджали, извърши проверка на място и констатира пропаднали площи в размер на 187,32 ха. За нанесените щети има издадени 50 броя констативни протоколи с размер на пропадналата площ 47,91 ха. и 204 бр. обикновени протоколи с размер на пропадналата площ 139,41 ха.

На 04 октомври 2018 година, информацията от констативните протоколи е обобщена в регистър (по образец), ведно с доклад е изпратена в дирекция „Растениевъдство и биологично земеделие ” на МЗХГ.

**С изменение на Закона за прилагане на общата организация на пазарите на земеделски продукти на европейския съюз /ЗПООПЗПЕС/ на областните дирекции са вменени дейности по:**

* ежемесечен прием на декларации за места на съхранение на зърно и на налично количество зърно в тях;
* прием на всяко тримесечие на декларации от земеделските производители за произведеното и наличното зърно по видове, като през периода от юли да септември приемът на декларациите за пшеница е ежемесечен;
* проверки на обектите за съхранение на зърно и за лицата и на земеделските стопанства за достоверността на данните, вписани в декларациите;
* вземане на проби за представително окачествяване на реколтата от пшеница, ечемик, слънчоглед и царевица;
* водене и съхраняване на бази данни и за лицата, които стопанисват обектите за съхранение на зърно;
* съставяне на актове при установяване на нарушения.

На територията на област Кърджали към 31.12.2018г. има 3 броя регистрирани обекти за съхранение на зърно. Ежемесечно се извършва прием на 3 броя декларации по приложение №2, а на тримесечие в това число за м. юли и август декларации по приложение №3 – 5 броя.

Взети и изпратени са проби за национално окачествяване на реколта 2018г., пшеница – 2 бр., ечемик – 1бр. и слънчоглед 1 бр.

**VІ. АГРОСТАТИСТИКА**

**Събиране на статистическа информация**

В съответствие с Програмата за провеждане на статистически изследвания през изминалата 2018 г., отдел „Агростатистика” проведе следните наблюдения:

* **Ежемесечни** – при тези наблюдения се работи с всички съществуващи на територията на областта предприятия и **приключват с годишна анкета:**
* **Дейност на млекопреработвателни предприятия през 2018 г.;**
* **Дейност на кланиците за червени меса през 2018 г.**
* **Продуктови** – тези наблюдения се извършват един път в годината на база извадка, подадена от отдел „Агростатистика” към МЗХ:
* **Използване и заетост на територията на страната през 2018 г**. **(БАНСИК) –** от общо 91 сегмента 27 бр. са с горска заетост**;**
* **Добиви от земеделски култури – реколта 2018 г. –** в основната извадка попадат общо 182 бр. стопанства, в.ч. стопанства анкетирани от други области са 27 бр.;
* **Производство на плодове през 2018 г. –** стопанствата за анкетиране общо за областта са 170 бр., в.ч. нови стопанства създали овощни насаждения през стопанската 2017/2018 година стопанства**;**
* **Производство на зеленчуци през 2018 г. –** тук за наблюдение попадат общо 53 бр. стопанства;
* **Дейност на предприятията за преработка на плодове и зеленчуци през 2018 г. –** на територията на област Кърджали функционира една фирми, занимаващи се с преработвателна дейност**;**
* **Производство на грозде и вино през 2018 г. –** за наблюдение попадат общо 33 бр. стопанства;
* **Брой на селскостопанските животни към 01.11.2018 г. –** в основната извадка за наблюдение са попаднали общо 493 стопанства, като 24 бр. от тях са прекратили дейността си, а 36 броя са нови за стопанска 2017/2018 година.
* **Птицевъдството в България през 2018 г. –** общо за област Кърджали са анкетирани 81 бр. стопанства, като 8 бр. от тях са прекратили дейността си **;**
* **Пчеларството в България през 2018 г. -** общо за област Кърджали са анкетирани 38 бр. стопанства**,** като 4 бр. от тях са нови.
* **Годишна земеделска статистика.**
* **Структурни –** през периода не се проведоха структурни анкети.
* **Система на земеделска счетоводна информация –** През 2018 г. на територията на област Кърджали са наблюдавани и отчетени 112 стопанства, от които 106 с едностранно счетоводство и 6 с двустранно. Всяко едно от одобрените земеделски стопанства е посетено от 2 до 4 пъти през годината с цел осъществяване на контрол на качеството на информацията и отразяването й в „Дневник на стопанина”. Попълнени са съответните формуляри, всички данни са въведени в Системата, отчетени са извършените разходи.

**VІІ. РЕГИСТРАЦИЯ И КОНТРОЛ НА ЗЕМЕДЕЛСКА И ГОРСКА ТЕХНИКА**

**С изменение на Закона за регистрация и контрол на земеделска и горска техника от 01.01.2016г. , в правомощията на ОД „Земеделие” гр. Кърджали са делегирани и дейности по:**

* регистрация, промяна, прекратяване, както и отчисляване на земеделската и горска техника;
* контрол за правоспособността на лицата, които работят с техниката, техническото състояние и безопасността на техниката;
* извършване на годишни, сезонни и тематични прегледи на регистрираната техника;
* издаването и подмяната на свидетелствата за правоспособност на територията на областта.

В таблица 13 е показана информация за регистрирана по видове техника на територията на област Кърджали, както също и за периода 01.01.2018г. - 31.12.2018г. в Областна дирекция „Земеделие” – гр. Кърджали:

***Таблица 13***

|  |  |  |  |  |  |  |
| --- | --- | --- | --- | --- | --- | --- |
| № | Вид техника | Регистрирана техника за периода 01.01.2017г.-31.12.2017г. | Регистрирана техника за периода 01.01.2018г.-31.12.2018г. | Регистрирана техника до 31.12.2018г. | Отчислена техника до 31.12.2018г. | Техника  с валидна регистрация |
| общо | общо |
| 1. | Верижни трактори | 2 | 1 | 98 | 36 | 62 |
| 2. | Колесни трактори | 77 | 56 | 1285 | 594 | 691 |
| 3. | Самоходни шасита | 1 | 4 | 117 | 66 | 51 |
| 4. | Друга самоходна техника | 39 | 40 | 270 | 106 | 164 |
| 5. | Тракторни ремаркета: | 13 | 6 | 336 | 181 | 155 |
| 6. | в т.ч.с общо предназначение | 10 | 3 | 309 | 176 | 133 |
| 7. | със спец.предназначение | 3 | 3 | 27 | 5 | 22 |
| 8. | Горска техника/група А/ | 4 | 15 | 98 | 69 | 29 |
| 9. | Зърнокомбайни | 0 | 0 | 38 | 30 | 8 |
| 10. | Самоходни силажокомбайни | 0 | 0 | 0 | 0 | 0 |
| 11. | Други самоходни машини | 1 | 0 | 6 | 1 | 5 |
| 12. | Машини за сеидба и садене | 0 | 2 | 35 | 7 | 28 |
| 13. | Машини за торене и растителна защита | 5 | 6 | 45 | 8 | 37 |
| 14. | Фуражоприбиращи и фуражопреработващи | 10 | 46 | 229 | 32 | 197 |
| 15. | Почвообработващи | 29 | 18 | 920 | 142 | 778 |
| 16. | Сушилни и други | 0 | 0 | 6 | 4 | 2 |
| 17. | Зърно и семепочистващи | 0 | 1 | 2 | 2 | 0 |
| 18. | Машини за поливане | 1 | 15 | 43 | 5 | 38 |
| 19. | Горска техника/група В/ | 23 | 36 | 416 | 95 | 321 |
|  | **Общ брой техника** | **218** | **252** | **4280** | **1559** | **2721** |

През календарната 2018г. областна дирекция „Земеделие” извърши годишен технически преглед на 848 броя земеделска и горска техника, с 25 брой по-малко в сравнение с 2017г.

**VІІІ. ПОЗЕМЛЕНИ ОТНОШЕНИЯ**

Държавният поземлен фонд към 31.12.2018 г. по данни на Общинските служби по земеделие е 183 452.213 дка. По общини разпределението е както следва: Ардино –15 422.650 дка; Джебел – 3 057.611 дка; Кирково – 61 184.539 дка; Крумовград –70 559.113 дка; Кърджали – 12 709.644 дка; Момчилград –13 535.509 дка и Черноочене – 6 983.147 дка.

В изпълнение на Заповед №РД 46-177/26.03.2018 г. на министъра на земеделието, храните и горите и на основание чл. 24а, ал. 1 от ЗСПЗЗ и чл. 47ж, ал. 1 от ППЗСПЗЗ се обявиха две тръжни сесии за отдаване под наем или аренда на свободни земеделски земи от ДПФ на територията на област Кърджали за стопанската 2018/2019 г., както следва:

* първа тръжна сесия за дългосрочно отдаване под наем/аренда на земеделски земи от ДПФ за отглеждане на едногодишни полски култури и многогодишни фуражни култури-житни, бобови и техните смески за срок от пет стопански години и за отглеждане на съществуващи трайни насаждения – 2007 бр. имоти, с обща площ 5 647.624 дка, в това число 2004 бр. имоти, с обща площ 5 422.485 дка за отглеждане на едногодишни полски култури и многогодишни фуражни култури-житни, бобови и техните смески за срок от пет стопански години и 3 бр. имоти за 225.139 дка за отглеждане на съществуващи трайни насаждения.
* втора тръжна сесия за дългосрочно отдаване под наем/аренда на земеделски земи от ДПФ за отглеждане на едногодишни полски култури и многогодишни фуражни култури-житни, бобови и техните смески за срок от пет стопански години и за отглеждане на съществуващи трайни насаждения – 1911 бр. имоти, с обща площ 4 916.408 дка, в това число 1909 бр. имоти, с обща площ 4 868.707 дка за отглеждане на едногодишни полски култури и многогодишни фуражни култури-житни, бобови и техните смески за срок от пет стопански години и 2 бр. имоти за 47.701 дка за отглеждане на съществуващи трайни насаждения.

Сключените договори от проведените тръжни сесии са 7 бр. за 97 бр. имоти, с обща площ 731.216 дка, в това число за: отглеждане на едногодишни полски култури за срок от пет стопански години – 4 бр. договори за 92 бр. имоти, с обща площ 459,068 дка; за отглеждане на многогодишни фуражни култури-житни, бобови и техните смески за срок от пет стопански години – 2 бр. договори за 4 бр. имоти, с обща площ 31.432 дка и за отглеждане на съществуващи трайни насаждения – 1 бр. договор за 1 бр. имоти, с обща площ 177.438 дка.

Във връзка с прилагане на разпоредбите на чл. 37м, ал. 1 от Закона за собствеността и ползването на земеделските земи /ЗСПЗЗ/ със заповед на директора на ОД “Земеделие“ се определи комисия, за извършване на проверката. Комисията провери 203 бр. договори за наем/аренда на пасища, мери и ливади, сключени със 159 бр. земеделски стопани, относно спазени ли са условията на чл. 37и, ал. 1 и ал. 4 от ЗСПЗЗ за ползването им, съобразно броя и вида на регистрираните пасищни селскостопански животни. Спазването на изискванията за притежавани брой и вид животни се установи въз основа на изготвена и предоставена от БАБХ официална справка за всички регистрирани към 1 февруари на текущата година в Интегрираната информационна система на БАБХ – животновъдни обекти, собственици или ползватели на регистрирани животновъдни обекти и пасищни селскостопански животни в животновъдните обекти. На основание резултатите от проверката се установи, че общо 199 бр. договори, сключени със 155 бр. ползватели отговарят на условията на чл. 37и, ал. 4 от ЗСПЗЗ. Несъответствие с изискванията на чл. 37и, ал. 4 от ЗСПЗЗ бе констатирано за 4 бр. договори за наем/аренда на пасища, мери и ливади от ДПФ. За констатираните несъответствия се предприеха мерки и действия.

Във връзка с изпълнение на дейностите, свързани с процедурата по реда на чл. 37и от Закона за собствеността и ползването на земеделските земи (ЗСПЗЗ) за отдаване под наем или аренда на пасища, мери и ливади от държавния поземлен фонд със заповед №РД 46-135/27.02.2018 г. на министъра на земеделието, храните и горите са определени свободни пасища, мери и ливади за отдаване под наем или аренда за стопанската 2018-2019 г. – общо 5369 бр. имоти с обща площ 52 584.693 дка.

Процедурата по разпределение на пасища, мери и ливадитена собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ през стопанската 2018/2019 г., е проведена на територията на 5 бр. общини – Ардино, Крумовград, Кърджали, Момчилград и Черноочене.

За стопанската 2018/2019 г., комисията към ОД „Земеделие” – Кърджали от постъпили общо 108 подадени заявления за допълнително разпределение на имоти от държавния поземлен фонд е удовлетворила общо 88 заявления и е разпределила общо 1441 бр. имота от ДПФ с обща площ 18 691.645 дка. Съобразно изискванията на чл. 100, ал. 10 от ППЗСПЗЗ се изготви пространствено сечение между разпределените имоти *(от картата на възстановената собственост или от кадастралната карта)* и актуалния специализиран слой "Площи, допустими за подпомагане".

Сключени са 54 бр. договора за 408 бр. имота с обща площ 4 414.970 дка.

На основание чл. 37и, ал. 13 от ЗСПЗЗ се обявиха 4968 бр. имоти, с обща площ 48901.248 дка свободни пасища, мери и ливади от държавния поземлен фонд под наем чрез търг, в който се допускаха до участие само собственици на пасищни селскостопански животни, регистрирани в Интегрираната информационна система на БАБХ. Сключени са 19 бр. договори за 329 бр. имоти, с обща площ 6 200.781 дка през месец декември 2018 г.

Сключените и действащите към 31.12.2018 г. договори 489 бр. за 3686 бр. имоти, с обща площ 37 756.655 дка, в това число за отглеждане на едногодишни полски култури години и многогодишни фуражни култури-житни, бобови и техните смески – 193 бр. договори за 1997 бр. имоти, с обща площ 9 766.159 дка; за ползване на ПМЛ – 252 бр. договори за 1638 бр. имоти, с обща площ 25 904.988 дка; за създаване на трайни насаждения и отглеждане на съществуващи трайни насаждения мери – 44 бр. договори за 51 бр. имоти, с обща площ 2 085.508 дка.

Общинските служби по земеделие ежегодно извършват не по-малко от две проверки *(до 31 май и до 30 ноември)* на земите от държавния поземлен фонд и информират областните дирекции "Земеделие" за състоянието и ползването им. Проверките се извършват на терен и/или чрез данни от изготвено пространствено сечение между имотите от картата на възстановената собственост (КВС) или от кадастралната карта и кадастралните карти (КККР) и парцелите, заявени за подпомагане по схеми и мерки за директни плащания на площ.

За извършените проверки комисиите към общинските служби съставиха констативни протоколи за установяване състоянието и ползването на всички имоти от ДПФ за всяко землище по Образец №1, съгласно Методиката.

Констативните протоколи съдържат данни за всеки имот от КВС или КККР, съгласно регистър на имотите от ДПФ - землище, № на имот, площ, нтп, както и информация за установеното състояние на имота при теренните проверки, съобразно легендата. Относно ползването на имотите като основание са изписани №/датата на документа, както и данни за ползвателя, свободен имот или неправомерно ползване.

От направените проверки се установи, че част от имотите от ДПФ, които по КВС/КККР представляват по нтп: „нива”, „пасища с храсти“, „пасища, мери“ и „ливади“ са се самозалесили и са станали гора по смисъла на чл. 2 от Закона за горите. Освен това имотите с нтп: „други трайни насаждения” и „други селскостопански територии” в действителност са гори в земеделски земи.

Във връзка с горецитираното и на основание заповед №РД 46-305/15.06.2018 г. на министъра на земеделието, храните и горите за възлагане на директора на ОД „Земеделие“ – Кърджали да подава писмено заявление по чл. 83, ал. 9 от Закона за горите до изпълнителния директор на Изпълнителната агенция по горите за включване в горски територии на имотите от ДПФ, за които е констатирано, че представляват негодни за земеделско ползване територии, са изпратени до Изпълнителната агенция, чрез Регионалната дирекция по горите – Кърджали 5 бр. заявления за общо 2255 броя имоти, с обща площ 20 422.217 дка, в това число по общини: Ардино – 1611 бр. за 11 070.053 дка; Джебел – 115 бр. за 644.709 дка; Кърджали – 162 бр. за 2 693.850 дка; Момчилград – 260 бр. за 4 365.063 дка и Черноочене – 107 бр. за 1 648.063 дка. Предстои подаване заявление по чл. 83, ал. 9 от ЗГ и за още 2538 бр. имоти, с обща площ 34 641.063, в това число по общини: Кирково – 1332 бр. за 16 385.495 дка и Крумовград –1206 бр. за 18 255.568 дка.

За земите от ДПФ, предоставени за ползване по реда на чл. 24, ал. 2 и чл. 24б от ЗСПЗЗ, комисията по т. 1.1 от методиката е изготвила констативни протоколи по Образец 3 за установяване състоянието и ползването на земите от ДПФ за всяко землище. От предоставените земеделски земи, както следва в:

землище гр. Джебел, община Джебел – с нтп: посевна площ 72.394 дка, от тях 9.811 дка се ползват като ливада;

землище с. Глухар, община Кърджали – с нтп: нива 141.345 дка, не се използват по предназначение 5.676 дка. Овощната градина с площ 4.900 дка е с установено състояние необработена нива.

землище с. Жинзифово, община Кърджали – с нтп: нива 20.027 дка не се обработва.

В резултат от извършените на място проверки по реда на чл. 47, ал. 8 от ППЗСПЗЗ, съгласно констативни протоколи за състоянието и ползването на земите от ДПФ, е установено неизпълнение на задължението за създаване на трайни насаждения в рамките на гратисния период по договори за аренда. Във връзка с това договори за аренда, както следва: Договор №07 от 13.04.2009 г., с арендатор Хюсеин Айдънов Караджов; Договор №13 от 18.05.2010 г., с арендатор Гюлер Сабри Караибрям; Договор №59 от 16.08.2013 г., с арендатор Мюрифе Руфтин Салиф и Договор №63 от 22.04.2013 г., с арендатор Тихомир Йонков Гюдженов са едностранно прекратени и вписани в Службите по вписванията в област Кърджали.

На основание чл. 24д, ал. 1, т. 1 от ЗСПЗЗ и чл. 114, ал. 1 от ППЗСПЗЗ в изпълнение на 4 бр. заповеди на министъра на земеделието, храните и горите са сключени 4 бр. договори за покупко-продажба на земеделски земи от държавния поземлен фонд за 230.592 дка.

През отчетния период сключените договори за продажба на земя, частна държавна собственост, прилежаща към сгради и съоръжения на организациите по § 12 от ПЗР на ЗСПЗЗ на основание чл. 27, ал. 6 от ЗСПЗЗ при спазване изискванията на чл. 45а, ал. 2 от ППЗСПЗЗ са 10 бр. за 24.844 дка с обща стойност 53208 лева, от които 43216 са платени с поименни компенсационни бонове (ПКБ).

На основание заповеди на директора на ОД „Земеделие“, във връзка с чл. 27, ал. 8 от ЗСПЗЗ и чл. 56з, ал. 1 от ППЗСПЗЗ и проведени тръжни процедури са сключени договори за продажба на 16 бр. имоти с обща площ 70.711 дка за 167 907 лв., частна държавна собственост, незаети със сгради и съоръжения, бивша собственост на заличени организации по § 12 от ПЗР на ЗСПЗЗ, негодни за земеделско ползване, неподлежащи на възстановяване по ЗСПЗЗ.

За периода януари – декември 2018 година Комисията по чл.17, ал.1, т. 1 от ЗОЗЗ проведе 11 заседания. Разгледани са 49 бр. преписки, от тях 12 бр. за утвърждаване на площадки за 51.921 дка и 35 бр. за промяна на предназначението за 85.827 дка. Постановените такси по чл. 30 от ЗОЗЗ са в размер на 60718.60 лв. Влезлите в сила решения са 35 бр. с площ 108.768 дка. Заплатените такси по чл. 30, ал. 1 от ЗОЗЗ са в размер на 56953.65 лв., а по чл. 30, ал. 2 от ЗОЗЗ са в размер на 1239.03 лв. Преобладаващият вид на обектите разглеждани от Комисията по чл.17, ал. 1, т. 1 от ЗОЗЗ са за жилищно застрояване.

На основание Наредба за категоризиране на земеделските земи при промяна на тяхното предназначение в ОД “Земеделие” – Кърджали са издадени 30 броя актове за категоризация. През годината са издадени и 10 бр. Актове за установяване на административни нарушения по ЗОЗЗ.

Във връзка с прилагане на Наредба №19 от 25 октомври 2012 г. за строителство в земеделски земи без промяна на предназначението им (обн. ДВ. бр. 85 от 6 ноември 2012 г.) на основание чл. 11, ал. 1, т. 4 са издадени 14 бр. положителни становища.

ОД “Земеделие”–Кърджали извършва, контрол относно правомерното ползване на възстановената собственост на земи на граждани, на ДПФ, отговаря на постъпили жалби, сигнали и молби в законосъобразния срок, своевременно и точно. Предоставя на гражданите необходимата информация с оглед защита на техните права, информира ги относно възможностите на обжалване в случай на допуснати нарушения.

Обслужването на гражданите през отчетната година, свързано с дейностите по ЗСПЗЗ, ЗВСГЗГФ и ЗОЗЗ беше на необходимото ниво и изцяло съобразено с Хартата на клиента.

**ІX. СТРУКТУРА И ЧИСЛЕНОСТ, В ТОВА ЧИСЛО ПО ОСЗ**

Областна дирекция ”Земеделие” Кърджали е второстепенен разпоредител с бюджетни средства към МЗХ и е с обща численост - 57 щатни бройки, от които **18 бр**. са заети в областната дирекция и **39 бр**. - разпределени в седем общински служби по земеделие. Дейността на дирекцията е обособена в две дирекции, като ръководството се осъществява от директор и главен секретар.

**Дирекция „Административно-правна, финансово-стопанска дейност и човешки ресурси”: - 6 бр.**

* Директор, главен счетоводител., старши счетоводител, старши експерт – 2 бр., и главен юрисконсулт – 1 бр.;

**Главна дирекция „Аграрно развитие”: - 11 бр.**

* Главен директор, главен експерт – 4 бр. главен инспектор – 1 бр., старши инспектор – 1, старши експерт – 3 бр., младши експерт – 1 бр.

**Териториални звена „Общински служби по земеделие”:**

* *ОСЗ Ардино –* **4 бр.** началник, главен експерт – 1 бр., старши експерт – 1 бр. и главен специалист – 1 бр.;.
* *ОСЗ Джебел –* ***4* бр**., началник, главен експерт – 1 бр., младши експерт – 2 бр;
* *ОСЗ Кирково –* ***7* бр.,** началник, старши експерт – 3 бр., младши експерт – 1 бр., главен специалист – 2 бр.;
* *ОСЗ Крумовград* – **7 бр.,** началник, главен експерт – 1 бр., старши експерт – 2 бр., младши експерт - 1 бр, главен специалист – 2 бр.;
* *ОСЗ Кърджали* – **6 бр.,** началник, главен експерт – 1 бр., старши експерт – 1 бр., младши експерти – 3 бр;
* *ОСЗ Момчилград -****5* бр.,**началник, главен експерт – 1 бр., старши експерт – 1 бр. младши експерт – 1 бр., главен специалист – 1 бр.;
* *ОСЗ Черноочене* - ***5* бр.,** началник, главен експерт – 1 бр., старши експерт – 1 бр., младши експерт –2 бр.

ОД „Земеделие” – гр. Кърджали е второстепенен разпоредител с бюджетни средства, поради което се извършва ежедневно осчетоводяване на разходи банка и каса – като оперативна обработка на внесени депозити за участие в търгове и тяхното възстановяване, изплащане на суми по 37в., ал.3, т.2 от ЗСПЗЗ / бели петна/, изготвяне, начисляване и осчетоводяване на работни заплати и хонорари. Извършва се обработка на отпуски, изготвяне на справки, удостоверения и служебни бележки. Изчисляват се суми по сключени договори за аренда за предходни години и наеми ДПФ от проведени търгове през текущата година. Осъществява се проверка и заверка по дейности на КТИ- приходни квитанции, квитанции по Наредба 49. Водят се досиета на всички 57 служители и се обслужват дейности свързани с обработка на молби за отпуск, болнични листове начисляване на заплати и др.

За периода 01.01.2018г. - 31.12.2018г. постъпилите приходи от наем, аренда са в размер на 487 247 лв,, с 13247 лв. повече от заложените 474 000лв. за финансовата 2018г. Приходите от държавни такси са в размер на 32434 лв., което представлява 23,50 % или с 105566 лв. по-малко от заложените. Като основна причина за намаляване на таксите са издадени заповеди по реда на § 33, ал.2 от Преходните и Заключителни разпоредби към Закона за изменение и допълнение на Закона за кадастъра и имотния регистър ( ПЗР към ЗИД на ЗКИР) за прекратяване на дейността на ОСЗ по поддържане на картата на възстановена собственост (КВС). Към 31.12.2018г. на територията на област Кърджали има издадени заповеди за 435 бр. землища, към същия период остават 6 бр. землища, за които предстои издаване на заповеди за прекратяване на дейността на ОСЗ по поддръжка на КВС и преминаването на поддръжката към АГКК.

Юрисконсултът в ОД „Земеделие” гр. Кърджали освен процесуалното представителство на Министъра на земеделието, храните и горите и на директора на ОД „Земеделие”, изготвя становища по жалби, молби и сигнали, подпомага и дейността на ГД „АР”, като изготвя становища по преписки, свързани със стопанисването на имотите от ДПФ и имоти от стопански дворове, предложения до МЗХГ за анексиране на договори за аренда и анекси по тях. Прави искания до службата по вписване за прекратяване на договори за аренда на имоти от ДПФ при не погасяване на задълженията по тях и искания до съда за издаване на заповед по реда на чл. 417 от ГПК с цел принудително събиране на сумите, подават молби до съдия изпълнител за образуване на изпълнителни производства за събиране на сумите от некоректни платци, участват в тръжни процедури по отдаване под наем и аренда на имотите от ДПФ като член на комисии, изготвят протоколи за резултатите от търга и договори.При установяване на ползване без правно основание на имоти от ДПФ, те провеждат административното производство до издаване на индивидуален административен акт по реда на чл. 34, ал. 8 от ЗСПЗЗ за изземване на имота от неправомерния ползвател. Изготвя становища във връзка с издаването на наказателни постановления в изпълнение на ЗРКЗГТ и Закона за прилагане на общата организация на пазарите на земеделски продукти на европейския съюз /ЗПООПЗПЕС/.

От началото на 2018г. до момента 31.12.2018г. общият брой на постъпилите преписки, писма и отговорите по тях, регистрирани в деловодната система на в ОД „Земеделие” гр. Кърджали е 8513 бр.

**ПРЕДЛОЖЕНИЯ И ИДЕИ ЗА ПОДОБРЯВАНЕ РАБОТАТА НА ОД ”ЗЕМЕДЕЛИЕ” КЪРДЖАЛИ**

С оглед утвърждаване на областна дирекция “Земеделие” гр. Кърджали като водеща структура в областта на земеделието в процеса на работа се стремим да популяризираме дейността на дирекцията и предлаганите услуги. Целта е повишаване качеството на изпълнение, прозрачност и отговорност в работата, максимална информираност на населението за възможностите, които се откриват в тази област, за ползите, ефективността и преструктурирането на отделни стопанства, чрез засилен контрол да се сведат до минимум грешките и действията с нежелани последици. Това ще постигнем, като:

- се засили ролята на експертите в областната дирекция по информационно – методичните и консултантски дейности по прилагане на схемите и мерките по директни плащания и ПРСР;

- се поддържа по-тясна информационно-комуникативна дейност между специализираната администрация в областната дирекция и общинските служби в областта;

- се разшири ролята на общинските служби по земеделие в съвместната работа с местната власт;

- се подобри контрола върху ползването на имоти от ДПФ;

- служителите на областната дирекция повишават нивото на своите компетентности.

През 2018 год. развитието на земеделския отрасъл продължава в условията на реалното ни членство в ЕС. Наред с финансова подкрепа, която получават българските земеделски производители, като директни плащания, пазарна подкрепа и средства за развитие на селските райони, тяхното интегриране в европейския пазар изискваше и продължава да изисква не малко усилия за спазването на добрите и модерни европейски практики, норми и стандарти за производството на висококачествена, безопасна за потребителите и конкурентноспособна продукция.

Областна дирекция **”**Земеделие” гр. Кърджали, като отчита постигнатите резултати в развитието на аграрния отрасъл и имайки пред вид, че настоящите реалности изискват умело съчетаване на общата европейска политика с националната, подчинява изцяло своята дейност на определените приоритети и цели на политиката си, в това число политиката на МЗХГ, за осъществяването им през новия програмен период.

**ДИРЕКТОР ОД ”ЗЕМЕДЕЛИЕ” КЪРДЖАЛИ…………………………**

**/Йорданка Гочева/**